
ОБЩА ИНФОРМАЦИЯ ЗА ДРУЖЕСТВОТО
1.Предмет на дейност
“Топлофикация – Плевен” ЕАД  е търговско дружество на територията на гр. Плевен с предмет на дейност – комбинирано производство, разпределение и пласмент на топлоенергия и електроенергия  за промишлеността и комунално-битовия сектор изразяващи се в следното:

* “Производство на електрическа и топлинна енергия” съгласно Лицензия издадена с Решение № Л-058/08.01.2001 година на Държавна комисия за енергийно регулиране - София за срок от 20 години.

*  “Пренос на топлинна енергия” съгласно Лицензия издадена с Решение № Л-059/08.01.2001 година на Държавна комисия за енергийно регулиране - София за срок от 20 години.

*  Разпределение и пласмент на топлинна енергия

*  Ремонт на енергийни и топлофикационни съоръжения

*  Инженерингова дейност

*  Инвестиции и търговска дейност

За осъществяване на дейността  в топлоизточника са монтирани:

*  Газова Турбина с електрическа мощност 32 МВт и Котел-утилизатор с производителност до 72 тона пара на час и 10 МВт топлинна енергия с топлоносител гореща вода;

*  4 броя парни котли, в т.ч. 2 броя с производителност 75 т/ч и 2 броя с производителност 120 т/ч;

*  3 броя   парни  турбини  с  единична   мощност  12 МВт

*  бойлерна  уредба  с  обща  топлинна мощност 128 МВт

Топлинната енергия произвеждана от “Топлофикация-Плевен” ЕАД се предоставя на потребителите с топлоносител гореща вода и топлоносител водна пара.

С топлоносител гореща вода, с температура определена по температурен график 130/70 0С се подава на потребителите за отопление и битово горещо водоснабдяване в гр. Плевен по две топлофикационни магистрали. Първа градска топлофикационна магистрлала с диаметър Ду 600 мм. и Втора градска топлофикационна магистрала с диаметър Ду 800 мм. Минималния диаметър на топлопреносната мрежа е Ду 40 мм.

Общата дължина на топлопреносната мрежа е 182 218 метра. От тях 846 м. е въздушно положена, 138 104 м. е положена в непроходим канал и 43 268 м. е изпълнена с предварително изолирани тръби, безканално полагане.

Топлинна енергия с топлоносител водна пара с параметри налягане Р=0.8 МПа и температура Т=240 0С се подава към промишлените потребители по три парни и кондензни магистрали. Парните магистрали са с обща дължина 10 236 м и с диаметър от Ду 150 мм. до Ду 400 мм. Кондензната магистрала е с обща дължина 8 906 м. и диаметър от Ду 50 мм. до Ду 150 мм. 
Към 31.03.2015 г. към “Топлофикация – Плевен” ЕАД са  включени  за отопление и БГВ 1 253 абонатни станции, от които 1 102 за жилищни нужди и 151 за стопански нужди с 30 330 бр. потребители и отопляем обем 5 584 869 м3. Към същата дата напълно отказали се от ползване на топлинна енергия от 2002 г. с декларация по чл.153, ал.2 от ЗЕ са  61 абонатни станции и 95 отклонения включени към други абонатни станции. Временно отказали се от топлинна енергия за сезон 2014/2015 г. са 28 бр. абонатни станции.  

 “Топлофикация – Плевен”ЕАД произвежда електроенергия като съпътстващ продукт на производството на топлинна енергия и е участник в регулирания пазар на електрическа енергия. Произведената от парните турбини енергия се продава на “ЧЕЗ Електро България” АД, а произведената от газотурбинната инсталация електроенергия се продава на НЕК-ЕАД. Дружеството има сключени договори за изкупуване на произведената електрическа енергия. 
По фирмена регистрация Предметът на дейност на “Топлофикация-Плевен” ЕАД е:

ПРОИЗВОДСТВО НА ЕЛЕКТРИЧЕСКА И ТОПЛИННА ЕНЕРГИЯ, ПРЕНОС НА ТОПЛИННА ЕНЕРГИЯ И ДРУГИ ДЕЙНОСТИ И УСЛУГИ, ОБСЛУЖВАЩИ ОСНОВНИТЕ ДЕЙНОСТИ , КАКТО  И ВСЯКА ДРУГА НЕЗАБРАНЕНА ОТ ЗАКОНА ДЕЙНОСТ.
2. Структура на капитала
Наименование на предприятието:”ТОПЛОФИКАЦИЯ ПЛЕВЕН” ЕАД

Държава на регистрация на предприятието:Република България

Седалище и адрес на регистрация:гПЛЕВЕН, ул. ИЗТОЧНА ИНДУСТРИАЛНА ЗОНА № 128

Място на офис или извършване на стопанска дейност :гр. ПЛЕВЕН, ул.ИЗТОЧНА 

ИНДУСТРИАЛНА ЗОНА № 128

“Топлофикация-Плевен” ЕАД е регистрирано еднолично акционерно дружество 

с капитал 19 841 689 лв. и следното разпределение на собствеността:

	Акционер

/Съдружник /
	Брой акции/дялове
	Стойност
	Платени
	Относителен дял

	КАТАЛАНД ЛТД
	19841689
	1,00 BGN
	19841689
	100%

	
	
	
	
	

	ОБЩО:
	19841689
	1,00 BGN
	19841689
	100%


През първото тримесечие на 2015 година не са настъпили изменения в размера на  основния капитал на дружеството , спрямо предходния отчетен период. 
3. Организация и управление 

Управителните органи на „ТОПЛОФИКАЦИЯ ПЛЕВЕН “ЕАД са:

Общо събрание на акционерите / Общо събрание на съдружниците / Изп. директор / Едноличен собственик.
Съвет на директорите в състав :

1. инж. ИВАН АТАНАСОВ ГЕТОВ
2. инж.АНГЕЛ МИЛЕТИЕВ АНГЕЛОВ
3. инж. ЙОРДАН ВАСИЛЕВ ВАСИЛЕВ
Изпълнителен директор на дружеството е:

Инж. ЙОРДАН ВАСИЛЕВ ВАСИЛЕВ
Дружеството се представлява от Инж. ЙОРДАН ВАСИЛЕВ ВАСИЛЕВ
Брой служители  - 207
Клонове регистрирани по ТЗ  - НЯМА.

4. Информация за важни събития, настъпили през трето тримесечие с натрупване от началото на финансовата година, както и тяхното влияние върху резултатите във финансовия отчет.
Няма настъпили такива събития.

5. Важни събития, настъпили след датата на изготвяне на финансовия отчет, които биха рефлектирали върху резултата на дружеството през следващия отчетен период.

Не са настъпили такива събития.
РАЗДЕЛ ВТОРИ

РИСКОВИ ФАКТОРИ

Рисковете, свързани с развитието на Дружеството, се разделят на:

· систематични (произтичащи от пазара) - зависят от колебанията в икономиката като цяло;

· несистематични - представляват частта от общия риск, която е специфична за дружеството и за отрасъла, в който то оперира, и се разделят на секторни и индивидуални.

СИСТЕМАТИЧНИ РИСКОВЕ

Систематичните рискове са свързани с пазара и макросредата, в която Дружеството функционира, поради което те не могат да бъдат управлявани и контролирани от ръководния екип на “Топлофикация-Плевен” ЕАД. Влиянието на систематичните рискове може да бъде ограничено чрез събирането и анализирането на текущата информация за макросредата, както и чрез използване на прогнози от независими източници за състоянието на икономиката като цяло.  

Макроикономически риск 

Това е рискът от макроикономически сътресения, които се измерват с реализирания икономически растеж, увеличаване/намаляване на производителността и доходите на населението и др. Положителните/негативните тенденции в макроикономическата обстановка влияят на пазарното представяне и на крайните резултати от дейността на всички сектори в икономиката.

Основните постижения на страната, които се отбелязват от международните рейтингови агенции, са: стабилизирането на финансовата система, ниския размер на външния дълг спрямо БВП, подобрената платежоспособност, благоприятната среда за директни чуждестранни инвестиции.

Инфлационен риск

Това е рискът от намаление на покупателната сила и обезценка на местната валута. Рискът от повишаване на инфлацията води до обезценяване на направените инвестиции или стойността на спестяванията във времето и намаляване на реалната им доходност. Хармонизираният индекс на потребителските цени показва, че през 2012 г. инфлацията в България е била 2.4% - данни на Евростат. Въпреки положителните тенденции, касаещи инфлационния индекс, следва да се отчете, че отвореността на българската икономика към чуждестранни стоки и енергийни източници и фиксирания курс на лева към еврото пораждат риск от внос на инфлация. Предвид ангажиментите на страната да стане член на ЕВС и свързаните с това изисквания спрямо инфлацията, може да се очакват мерки от страна на БНБ и правителството за задържане на инфлацията в определените рамки (Маастрихтските критерии за членство в ЕВС). Въпреки това всеки инвеститор в ценни книжа на българския пазар би трябвало добре да осмисли и отчете както текущите нива на инфлационния риск, така и бъдещите възможности за неговото проявление. 

Валутен риск

Този риск е свързан с възможността приходите и разходите на икономическите субекти в страната да бъдат негативно повлияни от промените на валутния курс на националната валута. За България конкретно, това е риск от преждевременен отказ от условията на паричен съвет при фиксиран курс на националната валута 1.95583 лв. за 1 евро, който действа от 1997г. с цел ограничаване на паричното предлагане, като първоначално курсът на лева е фиксиран към германската марка и след това към единната европейска валута. Поддържането на системата на валутен борд се счита за един от съществените елементи на провежданата икономическа реформа и изисква продължаваща политическа подкрепа за водената стабилизационна политика. Поддържането на валутния борд доведе до значително намаляване на инфлацията, подпомогна постигането на устойчив растеж на БВП и редуцирането на бюджетния дефицит. Предвид приетата политика от страна на Централната Банка, очакванията са за запазване на паричния съвет до приемането на страната в ЕВС. Фиксираният курс на лева към еврото носи за българската валута риска от неблагоприятни движения на курса на еврото спрямо другите основни валути (щатски долар, британски паунд, швейцарски франк) на международните финансови пазари.
Лихвен риск

Лихвеният риск е свързан с възможността лихвените равнища, при които емитентът финансира своята дейност, да се увеличат и в резултат на това нетните доходи на компанията да намалеят. Макар лихвеният риск да е част от риска, свързан с макросредата поради това, че основна предпоставка за промяна в лихвените равнища е промяна в макроикономическото състояние като цяло, компанията може да предприеме мерки за намаляване на влиянието на евентуално повишаване на лихвените равнища. През последните години лихвените нива в страната са стабилни, като се очаква присъединяването на страната ни към еврозоната да окаже допълнително положително влияние върху запазването на стабилността на лихвените равнища в България. „Топлофикация-Плевен“ ЕАД управлява лихвения риск посредством балансирано използване на различни източници на финансиране.  
Данъчен риск

Данъците, плащани от фирмите в България включват корпоративния данък, местни данъци и такси, данък добавена стойност, акцизи, износни и вносни мита. От определящо значение за финансовия резултат на „Топлофикация-Плевен“ ЕАД е запазването на текущия данъчен режим. Понастоящем корпоративният данък в България е 10%. 
Кредитен риск

Кредитният риск е непосредствено свързан с коментираното влияние на глобалната икономическа криза – това е рискът от затруднение или невъзможност икономическите субекти да изплащат задълженията си в пълен размер и навреме. Такъв риск би засегнал Топлофикация-Плевен ЕАД, в случай че клиентите на компанията не изплащат дължимите суми към нея, съответно за Дружеството възникват нарастващи вземания и нестабилни парични потоци. 
НЕСИСТЕМАТИЧНИ РИСКОВЕ

Бизнес риск

Бизнес рискът или още наречен отраслов риск, е свързан със състоянието и тенденциите в развитието на отрасъла. Бизнес рискът се определя от особеностите на отрасловите суровини и материали, конкуренцията в сектора, наличието и цената на специалистите, еластичността на търсенето на продукцията, достъпа до финансиране, технологиите и рентабилността на сектора. 

Секторът, в който оперира „Топлофикация-Плевен“ ЕАД е топлоенергетиката, електроенергетиката и топло- и електропроизводството. За тази индустрия е характерна по-малка цикличност в сравнение с други отрасли на икономиката. Въпреки това на сектора се отразява промяната в покупателната способност на населението, която беше понижена в последните  две години в следствие на кризата. Извършващото се преструктуриране на икономиката през последните години, повишението на енергийната ефективност и световната финансова криза доведоха до тенденция за намаляване на потреблението на електроенергия. Мерките за енергоспестяване, както и санирането на апартаментите на все повече домакинства допринасят за намалението на топлоенергия. 

През последните години компанията се опитва да намали производствените си разходи като модернизира основните производствени мощности и оборудване с цел постигане на по-добра ефективност на производството на топло и електро-енергия, както и с цел опазване на околната среда чрез по-екологично производство, което също ще спомогне за увеличаване на рентабилността.

Специфичен фирмен риск

Специфичният фирмен риск е свързан с естеството на дейност на Дружеството. За всяко дружество е важно възвръщаемостта от инвестираните средства и ресурси да съответства на риска, свързан с тази инвестиция.  

Търсенето на продукцията, произвеждана от „Топлофикация-Плевен“ ЕАД, се характеризира с относителна постоянност. Въпреки конкуренцията в сектора, „Топлофикация-Плевен“ ЕАД  се стреми да запазва и да увеличава квотата за производство, която се предоставя на крайните снабдители и потребители, за задоволяване на потребностите от топло и електроенергия в страната. 
Финансов риск (или кредитен риск)
Финансовият риск представлява допълнителната несигурност в случаите, когато фирмата използва привлечени или заемни средства. Тази допълнителна финансова несигурност допълва бизнес риска. Когато част от средствата, с които фирмата финансира дейността си, са под формата на заеми или дългови ценни книжа, то плащанията за тези средства представляват фиксирано задължение. 

Приемливата или “нормалната” степен на финансовия риск зависи от бизнес риска. Ако за фирмата съществува малък бизнес риск, то може да се очаква, че инвеститорите биха били съгласни да поемат по–голям финансов риск и обратно. Това е рискът, произтичащ от невъзможността на дадено дружество да посрещне задълженията си по обслужване на привлечените средства. Тази финансова несигурност допълва бизнес риска. 

Високото равнище на финансова автономност и съответно ниското ниво на финансова задлъжнялост са предпоставка за възможността на Дружеството да плаща регулярно своите дългосрочни задължения. Рискът от невъзможност за посрещане на текущите задължения на Дружеството може да настъпи както при значително забавяне на плащанията от страна на клиентите, така и при неправилно управление на паричните потоци от дейността на компанията. Неправилното управление на паричните потоци и евентуално настъпването на ликвидна криза могат да доведат до непредвидени загуби и пропуснати ползи за Дружеството. Противодействие на риска от намалена ликвидност може да бъде постоянното поддържане на минимални парични наличности и правилното управление на паричните потоци.

Към момента дружеството няма просрочени задължения. „Топлофикация-Плевен“ ЕАД генерира достатъчно парични потоци, управлявани професионално, за да може да покрие своите задължения. Ръководството на Дружеството има кредитна политика да оценява и контролира кредитния риск. 

Оперативен риск 

Оперативният риск е свързан със загуби или непредвидени разходи, свързани с измами, съдебни дела или проблеми в текущото управление и контрол. 

Разрастването на всяка компания носи три основни риска:

· риск от невъзможност да се посрещнат растящите нужди на бизнеса от оборотни средства;

· риск от загуба на контрол и/или визия за продължителен растеж от страна на мениджмънта;

· риск от затруднения при наемането на квалифициран персонал.

Компанията полага значителни усилия, за да управлява ефективно всички изброени рискове на растежа. Предприемат се мерки с цел намаляване на текучеството при основния производствен персонал. 

Инвеститорите на нововъзникващи пазари, какъвто е българския, следва да бъдат запознати, че тези пазари са обект на по-голям риск в сравнение с развитите пазари. Този по-голям риск е възможно да включва значителни правни, икономически и политически рискове. Освен това неблагоприятното политическо или икономическо развитие в други страни може да има значително негативно влияние върху БВП на България, нейната външна търговия и икономика като цяло. Лицата, които биха инвестирали в ценни книжа на Дружеството, трябва да отчитат влиянието на основните рискове за Дружеството върху инвестициите си.  

РАЗДЕЛ ТРЕТИ
РЕЗУЛТАТИ ОТ ДЕЙНОСТТА

І. ОСНОВНА ДЕЙНОСТ
Произведените и реализирани количества топлоенергия и електроенергия от “Топлофикация-Плевен” ЕАД през трето тримесечие на 2015 година са:
	НАТУРАЛНИ ПОКАЗАТЕЛИ
	IІI-то тримесечие 2015 година

	Топлинна енергия


	Бруто
	МВтч.
	41397

	
	Нето
	МВтч.
	12934

	
	Загуби
	МВтч.
	28463

	
	Загуби
	%
	68,75%

	Електрическа енергия
	Бруто
	МВтч.
	18164

	
	Нето
	МВтч.
	16074

	
	С.Н.
	МВтч.
	2090


През трето тримесечие на 2015 година “Топлофикация-Плевен” ЕАД, достигна най-ниска точка от производството както на топлоенергия, така и на електроенергия. Производството на топлинна енергия  е намалено с 12570 МВтч спрямо предходното. Това е нормално за летните месеци поради намаленото потребление от битовите абонати с 50% спрямо предходното тримесечие. Освен това започна  извършването на ремонтни и рехабилитационни мероприятия по топлопреностата мрежа, което беше свързано с временно прекъсване на топлоподаването  за БГВ към определени участъци. 
Производството на комбинираната електроенергия, е спаднало катастрофално  от 58190МВтч през второ тримесечие на 2015г на 18164МВтч. през трето тримесечие на 2015г или намаление с 68%. Причината за това е авария на основното съоръжение на дружеството - Газова турбина, която изключи на 11.07.2015г. След неуспешни опити да бъде пусната в действие , бе установена сериозна повреда, която може да бъде отстранена само  в  специализиран сервиз. Съоръжението беше демонтирано и изпратено на ремонт извън страната и до края на тримесечието   не е работило. Отново в действие Газовата турбина беше пусната на  22 октомври 2015.
Разпределението на реализираната топлоенергия с топлоносител гореща вода по видове потребители е както следва:
	Видове потребители
	Мярка
	 ІІI-то тримесечие 2015 година

	Население
	МВтч.
	7002

	Бюджетни организации
	МВтч.
	398

	Стопански организации
	МВтч.
	442

	Общо
	МВтч.
	7842


Произведената през трето тримесечие на 2015 година топлоенергия с топлоносител водна пара е 10949 МВтч , а продадената на промишлени консуматори е  5092 МВтч.
Стойността на реализираната продукция през трето тримесечие на 2015 година от “Топлофикация-Плевен” ЕАД е в размер на 3794 хил. лв., която разпределена по групи потребители е показана в следната таблица.
	Потребители
	Мярка
	Стойност
	Относителен дял %

	1. Ел. енергия
	Хил. лв.
	3155
	83,15%

	2. Топлоенергия в т.ч.
	Хил. лв.
	639
	16,85%

	· Битови
	Хил. лв.
	356
	55,71%

	· Бюджетни
	Хил. лв.
	25
	3,91%

	· Стопански г. вода
	Хил. лв.
	26
	4,06%

	· Промишлени пара
	Хил. лв.
	232
	36,30%

	3. Нетни приходи от продукция
	Хил. лв.
	3794
	100%


“Топлофикация - Плевен” ЕАД е дружество с комбиниран цикъл на производство на топлоенергия и като съпътстващо електроенергия.  

· Продажбата на електрическа енергията  произведена от когенерацията се извършва на основание Договор за продажба на електрическа енергия сключен с НЕК ЕАД.

· Изкупуването на електрическа енергията, произведена от парните турбини се извършва на основание Договор за изкупуване на електрическа енергия №3 от 1.07.2007 г. с “ЧЕЗ Електро България” АД в качеството си на краен снабдител с електрическа енергия.

Клиентите на дружеството по отношение на потреблението на топлоенергия към 30.09.2015 г. са:

	
	брой потребители

	Промишлени 
	14

	Стопански
	1 485

	В т.ч.Бюджетни
	160

	Битови абонати 
	28 934


Продажбата на топлинна енергия се извършва на основата на писмени договори при Общи условия, оформени съгласно чл.149, ал.1, т.3 за стопански потребители и съгласно чл.150 от ЗЕ (Д.в-к бр.74от 2006 г.) за битови потребители. 

Битови клиенти – Без индивидуални договори. В сила са Общи условия за продажба на топлинна енергия за битови нужди от “Топлофикация – Плевен “ ЕАД на потребители в гр.Плевен, приети с Решение №ОУ – 067/03.12.2007 г. на ДКЕВР.
· Договори с промишлени клиенти -     14 бр.


Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД на потребители в гр. Плевен, приети с Решение №ОУ – 068/03.12.2007 г. 

· Договори със стопански клиенти – 1 485 бр.

         - от тях бюджетни клиенти –           160 бр. 

Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД на потребители в гр.Плевен, приети с Решение №ОУ – 068/03.12.2007 г
2. ФИНАНСОВО СЪСТОЯНИЕ
                За третото  тримесечие на 2015 година, съгласно неконсолидирания финансов отчет на “Топлофикация-Плевен” ЕАД финансовият резултат от дейността е загуба в размер на        4676 хил.лв., а от началото на годината отрицателният финансов резултат е 5556 хил.лв. Основната причина за това е аварията на основното съоръжение на дружеството Газовата турбина и от там пропуснати  приходите от производство и продажба  на електроенергия за около 6 мил. лв.  Съответно са извършени значителни разходи във връзка с демонтажа, транспорта и ремонта на машината , извършени извън страната.
                       Общите приходи на дружеството през третото тримесечие на 2015 год. са в размер на 4523 хил.лв. , в.т.ч. от продажба на продукция –  3 794хил.лв., от стоки – 4хил. лв., от услуги 4 хил.лв., от други продажби  - 720 хил. лв., в т.ч. приходи от глоби за закъснели плащания от НЕК ЕАД и битови абонати на топлинна енергия от 703 хил.лв . Относителният дял на приходите от  продажба на продукция е 84%от общите приходи.
                         За разглеждания период общо разходите за дейността са 9199 хил. лв. в т.ч. разходи за материали – 5 300 хил.лв., външни услуги – 608 хил.лв., амортизации –               1 048хил. лв., за възнаграждения на персонала – 625 хил. лв., осигуровки за сметка на работодателя – 109хил. лв., други разходи -1 047 хил.лв. и финансови разходи – 473 хил.лв. Най голям дял представляват разходите за материали 5300 хил.лв.  или 58% от общите разходи. Поради спецификата на производството, разходите за природен газ са основното перо в общата себестойност на продукцията и  за третото тримесечие на 2015 год. те са  4894хил.лв. , представляващи 56% от разходите за дейността. Финансовите разходи  на дружеството  са 473 хил.лв. - 5% от разходите за дейността  и са формирани от разходи за лихви по кредити,  разходи за такси и комисионни по тях   и отрицателни разходи от промяна на валутни курсове .
                   Разходите за амортизация са 1 048 хил. лв. и представляват  11% от себестойността.

                   В края на трето тримесечие на 2015 година активите на “Топлофикация-Плевен” ЕАД по баланса към 30.09.2015г. са 133 601 хил.лв. Съответно сумата е съставена от: Нетекущи активи общо 106992 хил.лв в т.ч.: Имоти, машини, съоръжения и оборудване – 39 880 хил. лв., Финансови активи – 1792 хил.лв., Нетекущи вземания – 6490 хил.лв и Акции в предприятия в група    58 222 хил.лв.
                   Текущи активи – 26609 хил.лв.в т.ч. Материални запаси – 2395 хил.лв., Търговски и др. вземания – 23212хил.лв., Парични средства – 1002хил.лв. 
Собственият капитал на база неконсолидирания финансов отчет  към 30.09.2015  год. е     40 700 хил.лв. В пасива на баланса другите по-съществени пера са : Нетекущи финансови пасиви – 35 158 хил.лв., Текущи търговски и други задължения – 57743 хил.лв.
3. ЧОВЕШКИ РЕСУРСИ

Наетите лица по трудови договори към 30.09.2015 година са  207 души, в т.ч. производствен персонал  161  души.
Разходите за трудови възнаграждения на персонала на “Топлофикация-Плевен” ЕАД   за трето тримесечие  е в размер на 625 хил.лв. и  начислени за тях осигуровки 109 хил.лв.

Средномесечната брутна работна заплата на един зает човек от персонала е 1006лв.

4. ИЗСЛЕДВАНЕ ЗА РАЗВОЙНА ДЕЙНОСТ

През трето тримесечие на 2015 година “Топлофикация-Плевен” ЕАД  не е извършвала изследвания и развойна дейност.

гр.Плевен
30 октомври 2015 год.                                      
                                                                               ______________________
                                                                                        инж. ЙОРДАН ВАСИЛЕВ
                                                                                       ИЗПЪЛНИТЕЛЕН ДИРЕКТОР 

                                                                           на “ТОПЛОФИКАЦИЯ-ПЛЕВЕН” ЕАД

